120 A. Aioner Lajos. 



önként értetődő, hogy az ily analógiák csakis a természettől 

 alakított vidékekre vonatkozhatnak; ott, hol a kultúra távol tájakon 

 ily hasonlóságokat teremtett, hiába keresnők e jelenséget. Ez igen 

 szépen megfigyelhető a dohány ültetvényekben ; ezek Braziliában 

 minden rendbeli rovarok kedvelt helyét képezik, Indiában kevésbbé 

 keresik fel s a gyűjtésre nem alkalmasak, Németországban a dohányon 

 alig akad rovar, de már Magyarországon nagy mennyiségben fogták 

 rajta a Sphinx convolvuüt. 



Hogy a különböző faunik mai összeállításukban miként 

 keletkeztek, az a részletekben már el nem dönthető, de az európai 

 faunára nézve többféle vélemény merült fel. Hofmann 1 ) szerint Európa 

 főként Ázsia felől lőn lepkékkel megnépesítve; Az indiai kivándorlók 

 elfoglalták Ausztráliát, Észak-Amerika pedig lepkéit részint délről 

 kapta, egy része pedig a Behring-tengeren az ó világból jött át. 



Arra, hogy valamely speciális faunáról világos képet nyerjünk, 

 egyáltalában nem elégséges az onnan ismert lepkefajok jegyzékét 

 bírnunk ; mert abban a fajok az illető faunára nézve egyenérté- 

 kűnek látszanak, a mi pedig nem áll. De még ha sikerül is az 

 egyes fajok előfordulását gyakoriságuk és viszonylagos egyénszámuk 

 szerint megállapítanunk, még akkor sem vagyunk képesek, ama 

 fauna kimentő leírását adni. Minden helynek lepkevilága 

 időlegesen is változik, más-más májusban, júliusban, októberben. 

 Minden faj, ha megjelenik, eleinte ritka, majd gyakoribb lesz, eléri 

 culminatióját s ismét eltűnik, olykor hirtelen, olykor fokozatosan. 

 Ez tekintetbe veendő ; a jegyzéknek minden hónap faunáját kellene 

 feltüntetnie ; szintúgy kivehető legyen belőle, vajon valamely faj 

 huzamosb időn át található és hosszú ideig röpül-e. Ezek oly adatok, 

 melyek okvetlenül szükségesek a sikerrel való összehasonlító 

 tanulmányozáshoz. 



Az aránylagos lepkebőségre, vagyis a bizonyos térre eső 

 lepkék számára nézve az egyes főfaunák így következnek : Első 

 helyen áll a neotropikus (délamerikai) fauna, a mely csaknem ugyan- 

 annyi lepkefajt mutat fel, mint a többi faunák együtt véve; utána 

 következik az indo-ausztráliai, az aethiopiai, a nearktikus és végül 

 a palaearktikus fauna. 



A lepkéket általában a növényzettől függőnek tartjuk s ez a 

 legnagyobb részre nézve áll is ; de nem abban az értelemben, 

 mintha a növényfajokban leggazdagabb tájak egyszersmind lep- 

 kékben is a leggazdagabbak lennének, hanem inkább a növényzet 

 tömörségétől függ ez, mint a fajok számától, a melyből az áll. 



